নওগাঁ-৬ (আত্রাই-রাণীনগর) আসনের সংসদ সদস্য মো: ইসরাফিল আলম বলেন, বিগত জোট সরকারের সময় কাজ না করেই অর্থ লোপাট করার কারণে বন্ধ হয়ে যায় এই মহাসড়কটির কাজ। আমি সংসদ সদস্য নির্বাচিত হওয়ার পর থেকে মহান জাতীয় সংসদে বিষয়টি ১৪বার উপস্থাপন করেছি। কারণ এই মহাসড়কটি এই জনপদের মানুষের দীর্ঘদিনের প্রাণের দাবী ছিলো। অনেক চেষ্টার পরে অবশেষে দীর্ঘ প্রায় ১৪ বছর পর শুরু হয়েছে এই সড়কটির অসমাপ্ত কাজের। আমি আশা রাখি অতিদ্রুত এই কাজ শেষ হবে এবং এই জনপদের মানুষের দীর্ঘদিনের স্বপ্ন বাস্তবে রূপান্তর হবে।#